ડૉ. હરજીવન રૂમમાં પ્રવેશે છે ત્યાંજ શાંતિ છવાઈ જાય છે. ડૉ. હરજીવન ધીમા સ્વરે બોલે છે, “કેમ છો બાપાલાલ શેઠ ?” બાપાલાલ શેઠ નામ સાંભળતાજ ત્યાં ઉપસ્થિત તમામ લોકો ડોક્ટર સામે ચોંકાવનારી નજરે જોવે છે. ડૉ. હરજીવને શેઠનો જમણો હાથ ઉંચો કરી પોતાના માથે મુક્યો અને રડતા રડતા બોલ્યા “બાપાલાલ શેઠ આજે તો આપની પાસે સમય છે ને મને ‘આશીર્વાદ’ આપો .” મારે તમારા આશીર્વાદની જરૂર છે અને વર્ષોથી આશીર્વાદ માટેની તકની રાહ જોઈ રહ્યો છું .